Musiek - Dalpark Kaléo Gemeente
Ons gemeente handhaaf 'n kontemporêre musiekstyl.
Ons maak van 'n musiekgroep gebruik wat uit 'n verskeidenheid van instrumente en voorsangers bestaan. Lof en aanbidding is vir ons 'n belangrike aspek van ons erediens en dit geniet baie voorbereiding en toewyding.
Die gemeente het in 2005 besluit dat ligte kontemporêre musiek die gemeente se primêre musiekstyl sal wees. Die liedere wat tydens die 08:15 eredienste dienste gesing word, is oorwegend Afrikaans. Indien die woorde van 'n Engelse lied egter by die betrokke oggend se Woordverkondiging pas, huiwer ons nie om van dit gebruik te maak nie.
In ons Kaléo – oggenddiens om 10:00, aanbid ons egter op 'n vernuwende manier. Indien jy by aanbiddinsgroepe soos o.a. Retief Burger, Onbeskaamd, Louis Brittz se musiek aanklank vind, sal jy baie tuis voel in hierdie erediens se aanbidding.
Alhoewel die meerderheid van ons lidmate aangedui het dat hulle 'n kontemporêre musiekstyl verkies, is ons steeds aan ons lidmate verbind wat meer van 'n tradisionele inslag in die erediens verkies.
Om hierdie rede word die erediens van 08:15, as 'n tradisionele erediens ingekleur met lofprysing wat hoofsaaklik Afrikaanse liedere bevat.